บลจ.กรุงไทยชูตราสารหนี้นอก1ปีจ่าย3.4%
KTAMขาย3กองทุนเพิ่มทางเลือกลูกค้า ชูตราสารหนี้ต่างประเทศ1ปี ผลตอบแทน3.40%
5 ก.พ. 2556

KTAMขาย3กองทุนเพิ่มทางเลือกลูกค้า ชูตราสารหนี้ต่างประเทศ1ปี ผลตอบแทน3.40%
นายสมชัย  บุญนำศิริ  กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย (KTAM)  เปิดเผยว่า  สัปดาห์นี้บริษัทเปิดจำหน่าย 3  กองทุน ให้ลูกค้าเลือกตามความเหมาะสมกับความเสี่ยงที่ยอมรับได้   โดยเปิดจำหน่ายกองทุนเปิดกรุงไทยตราสารหนี้  เอฟไอเอฟ 30 (KTFF30 ) ในวันที่  6-12  ก.พ.2556  อายุโครงการ 1 ปี  มูลค่า 7,000 ล้านบาท ลงทุนในเงินฝากและตราสารหนี้ต่างประเทศไม่น้อยกว่า 80% ของมูลค่าทรัพย์สินสุทธิของกองทุน ผลตอบแทนประมาณ 3.40% ต่อปี  
นอกจากนี้ ยังอยู่ในระหว่างเปิดจำหน่ายกองทุนเปิดกรุงไทย 8% ทริกเกอร์ ฟันด์ 9 (KT-Trigger9 ) ถึงวันที่ 11  ก.พ.2556  อายุประมาณ 8 เดือน  มูลค่าโครงการ 3,000 ล้านบาท  เงินลงทุนขั้นต่ำ 10,000 บาท เน้นลงทุนในตราสารทุน-ตราสารหนี้ โดยผู้จัดการกองทุนสามารถปรับสัดส่วนการลงทุนได้ตั้งแต่ 0 ถึง100% ของมูลค่าทรัพย์สินสุทธิของกองทุน เพื่อให้เหมาะสมกับสภาวะการณ์ในแต่ละช่วงเวลา ผู้ลงทุนมีโอกาสรับผลตอบแทน 8% ภายในเวลา 8 เดือน
ส่วนกองทุนเปิดกรุงไทยสมาร์ทอินเวส 3 เดือน 2 (KTSIV3M2) เปิดจำหน่ายถึงวันที่ 8  ก.พ.2556  เป็นกองทุนประเภท Roll Over   อายุ 3 เดือน เน้นลงทุนในเงินฝากธนาคารธนชาต , ธนาคารออมสิน , ธนาคารซีไอเอ็มบีไทย  37% ของมูลค่าทรัพย์สินสุทธิของกองทุน  ส่วนที่เหลือลงทุนในหุ้นกู้  ตั๋วแลกเงิน สถาบันการเงิน  บริษัทเอกชน (BBB+ ขึ้นไป)   ผลตอบแทนประมาณ 2.75% ต่อปี